Document ID: 32014R1105

REGOLAMENT TA' IMPLIMENTAZZJONI TAL-KUNSILL (UE) Nru 1105/2014
tal-20 ta' Ottubru 2014
li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra r-Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (1), u b'mod partikolari l-Artikolu 32(1) tiegħu,
Billi:
(1)
Fit-18 ta' Jannar 2012, il-Kunsill adotta r-Regolament (UE) Nru 36/2012.
(2)
Fid-dawl tal-gravità tas-sitwazzjoni, għandhom jinżdiedu 16-il persuna u żewġ entitajiet fil-lista ta' persuni u entitajiet soġġetti għall-miżuri restrittivi fl-Anness II għar-Regolament (UE) Nru 36/2012.
(3)
L-informazzjoni relatata ma' tliet persuni u entità waħda li tinsab fl-Anness II għar-Regolament (UE) Nru 36/2012 għandha wkoll tiġi aġġornata.
(4)
Bis-sentenza tagħha tat-3 ta' Lulju 2014 fil-Kawża T-203/12 (2), Mohamad Nedal Alchaar vs il-Kunsill, il-Qorti Ġenerali annullat ir-Regolament ta' Implimentazzjoni tal-Kunsill (UE) Nru 363/2013 (3) sa fejn dan inkluda lil Dr. Mohammad Nidal Al-Shaar fil-lista ta' persuni u entitajiet soġġetti għal miżuri restrittivi, kif tidher fl-Anness II għar-Regolament (UE) Nru 36/2012.
(5)
L-Anness II għar-Regolament (UE) Nru 36/2012 għandu għalhekk jiġi emendat skont dan,
ADOTTA DAN IR-REGOLAMENT:
Artikolu 1
L-Anness II għar-Regolament (UE) Nru 36/2012 huwa emendat kif jinsab fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, l-20 ta' Ottubru 2014.

Labels: 10
18
5